פט מקרורי

פטריק (פט) לויד מקרורי (באנגלית: Patrick Lloyd "Pat" McCrory; נולד ב-17 באוקטובר 1956) הוא פוליטיקאי אמריקאי שכיהן כמושל קרוליינה הצפונית משנת 2013 ועד ינואר 2017. קודם לכן כיהן כראש העיר שארלוט במשך 14 שנים.

ביוגרפיה
מקרורי גדל במחוז גילפורד שבקרוליינה הצפונית. הוא סיים תואר ראשון בחינוך ובמדע המדינה בקטוובה קולג' ולאחר לימודיו עבר לשארלוט, שם עבד בחברת תשתיות החשמל דיוק אנרג'י במשך 28 שנים. 

ב-1989 נבחר למועצת העיר שארלוט וכיהן כחבר מועצה במשך שלוש קדנציות. ב-1995 נבחר לראש העיר שארלוט, וכיהן בתפקיד עד דצמבר 2009. ב-2008 התמודד ללא הצלחה בבחירות למשרת מושל המדינה, לאחר שהפסיד ליריבתו בוורלי פרדו מהמפלגה הדמוקרטית ברוב של 50.2% מול 46.9%. לאחר תקופת כהונתו כראש העיר עבד במשרד עורכי דין Moore & Van Allen ושותף בחברת הייעוץ מקרורי ושות' שייסד אחיו פיל. 

ב-2012 נבחר למושל קרוליינה הצפונית ברוב של 54.6%, והושבע לתפקיד בינואר 2013. הוא התמודד לכהונה שנייה בנובמבר 2016 אך הפסיד לרוי קופר. ב-2022 התמודד בבחירות מקדימות של המפלגה הרפובליקנית לקראת הבחירות לסנאט, אך הפסיד לטד באד.

מקרורי נשוי לאן.

קישורים חיצוניים

 

 פט מקרורי, באתר מושל קרוליינה הצפונית

מושלי קרוליינה הצפונית
חברי המפלגה הרפובליקנית (ארצות הברית)
ראשי עיריות בארצות הברית
מושלי מדינות ארצות הברית מהמפלגה הרפובליקנית
אמריקאים שנולדו ב-1956